b'\n_START_ARTICLE_\nEcma International\n_START_PARAGRAPH_\n"Ecma International" je zasebna neprofitna standardizacijska organizacija za informacijske in komunikacijske sisteme. Sedanje ime je pridobila v letu 1994, ko je organizacija European Computer Manufacturers Association (ECMA) spremenila ime, da bi to bolje opisovalo globalen doseg njenih aktivnosti._NEWLINE_Prvotna organizacija je bila ustanovljena leta 1961 z namenom standardizacije ra\xc4\x8dunalni\xc5\xa1kih sistemov v Evropi. \xc4\x8clanstvo je odprto za mala in srednja podjetja, ki proizvajajo ali tr\xc5\xbeijo ra\xc4\x8dunalni\xc5\xa1ke in komunikacijske sisteme in imajo interes ter izku\xc5\xa1nje na podro\xc4\x8djih, ki so v domeni tehni\xc4\x8dnih teles skupine. Organizacija ima sede\xc5\xbe v \xc5\xbdenevi.'